చెన్నై: తమిళనాడు రాజకీయాల్లో మళ్లీ సెగ మొదలైంది. మన్నార్గుడి మాఫియాకు చెక్ పెట్టేందుకు ఏఐఏడీఎంకే నాయకులు శరవేగంగా పావులు కదుపుతున్నారు. దివంగత సీఎం జయలలిత నమ్మినబంటు పన్నీర్సెల్వంకు... ఆర్ధిక, ప్రజాపనుల శాఖలతో సహా ఉపముఖ్యమంత్రి పదవి ఇచ్చేందుకు సీఎం పళనిస్వామి వర్గం అంగీకరించినట్టు సమాచారం.  దీంతో సాధ్యమైనంత త్వరలోనే పళని, పన్నీర్ వర్గాలు రెండూ విలీనం కానున్నట్టు ఏఐఏడీఎంకే వర్గాలు వెల్లడించాయి. దీంతో పాటు పార్టీ చీఫ్గా శశికళ, డిప్యూటీ చీఫ్గా దినకరన్లను పదవుల నుంచి సాగనంపేందుకు రంగం సిద్ధమైనట్టు కనిపిస్తోంది.ఆగస్టు 15కు ముందే విలీన ప్రక్రియ ముగిసే అవకాశం ఉందని మంత్రి డి జయకుమార్ పేర్కొన్నారు. అయితే పన్నీర్సెల్వంకు డిప్యూటీ సీఎం పదవి, శాఖల వివరాలపై మాత్రం ఆయన నోరువిప్పలేదు. పన్నీర్ అనుచరులు సెమ్మలై,  పాండియరాజన్లకు కూడా మంత్రి పదవులు ఇచ్చేందుకు అంగీకారం కుదిరినట్టు చెబుతున్నారు. వీరిద్దరికీ కేబినెట్లో స్థానం కల్పించేందుకు మంత్రులు సంపత్, విజయభాస్కర్లను రాష్ట్ర మంత్రి వర్గం నుంచి బయటికి పంపే అవకాశాలు కనిపిస్తున్నాయి.ఇప్పటికే ఏఐఏడీఎంకే డిప్యూటీ చీఫ్గా దినకరన్ నియామకం చెల్లదంటూ పళనిస్వామి వర్గం తీర్మానం చేసినట్టు సమాచారం.  ఈ నేపథ్యంలోనే పన్నీర్సెల్వం శనివారం ఢిల్లీ బయల్దేరి వెళ్లనున్నట్టు ఏఐఏడీఎంకే వర్గాలు పేర్కొన్నాయి.
chennai: tamilanadu rajakeeyaallo malli sega modalaindi. mannargudi maphiaku chec pettenduku aidaenke naayakulu saravegamgaa paavulu kaduputunnaru. divangata cm jayalalita namminabantu panneerselvanku... aardhika, prajaapanula saakhalatho sahaa upamukhyamantri padavi ichenduku cm palaniswamy vargam angeekarinchinattu samacharam.  deentho saadhyamainanta twaralone palani, pannir vargaalu rendoo vileenam kaanunnattu aidaenke vargaalu velladinchaayi. deentho paatu party cheefga sasikala, deputy cheefga dinakaranlanu padavula nunchi saaganampenduku rangam siddhamainattu kanipistondi.aagastu 15ku munde vileena prakriya mugise avakaasam undani mantri di jayakumar perkonnaru. ayithe panneerselvanku deputy cm padavi, saakhala vivaraalapai maatram aayana noruvippaledu. pannir anucharulu semmalai,  pandiyarajanlaku kuudaa mantri padavulu ichenduku angeekaaram kudirinattu chebutunnaru. veeriddarikee kebinetlo sthaanam kalpinchenduku mantrulu sampat, vijayabhaaskarlanu rashtra mantri vargam nunchi bayatiki pampe avakaasaalu kanipistunnaayi.ippatike aidaenke deputy cheefga dinakaran niyaamakam chelladantu palaniswamy vargam teermaanam chesinattu samacharam.  ee nepathyamlone pannirselvam sanivaaram dhilli bayalderi vellanunnattu aidaenke vargaalu perkonnayi.